
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμιών υποβολής της ετήσιας δήλω¬ 
σης φορολογίας εισοδήματος οικονομικού έτους 
2000 για ορισμένους επιτηδευματίες και για μισθω¬ 
τούς και συνταξιούχους, καθώς και της οριστικής 


δήλωσης Φ.Μ.Υ. έτους 1999. 1 

Καθορισμός της προθεσμίας για την υποβολή της αί¬ 
τησης για λήψη αντισταθμίσεων σε εφαρμογή της 
Νέας Κοινής Αγροτικής Πολιτικής (ΑΘΕΝϋΑ 2000) 
και του Ολοκληρωμένου Συστήματος Διαχείρισης 

και Ελέγχου. 2 

Εξαίρεση υποχρεωτικής προσκόμισης για χονδρική 

πώληση στις Ιχθυόσκαλες. 3 

Δημοσίευση άσκησης επαγγέλματος Κοινωνικού Λει¬ 
τουργού . 4 

Συγκρότησης Νομοπαρασκευαστικής Επιτροπής για 

το ενιαίο νόμισμα( ΕΥΡΩ). 5 

Χαρακτηρισμός γέφυρας στην κοιν. Μοσχολούρι, Δή¬ 
μου Σοφάδων Ν. Καρδίτσας, ως ιστορικού διατη¬ 
ρητέου μνημείου. 6 

Χαρακτηρισμός καθολικού I. Μονής Κοίμησης Θεοτό¬ 
κου κοιν. Χρυσοκελαριάς, Δήμου Κορώνης, επ. Πυ- 
λίας, Ν. Μεσσηνίας ως μνημείου χρήζοντος ειδικής 

κρατικής προστασίας. 7 

Χαρακτηρισμός Ιερού Ναού Αγίου Αθανασίου, κοιν. 
Κέδρου, Ν. Καρδίτσας, ως ιστορικού διατηρητέου 

μνημείου. 8 

Προσθήκη τμήματος ωδικής, στην Μουσική Σχολή 

«ΙΛΑΡΙΩΝ ΘΕΣ/ΚΗΣ». 9 

Έγκριση μεταστέγασης του Ωδείου «ΣΑΜΑΡΑΣ». 10 

Έγκριση μεταβίβασης της άδειας ίδρυσης και λει¬ 
τουργίας του «Δημοτικού Ωδείου Μουδανιών». 11 

Χορήγηση άδειας ίδρυσης και λειτουργίας Ωδείου 

στον Δημήτριο Βουρκουτιώτη. 12 

Καθορισμός τοπικής αρμοδιότητας του Αστυνομικού 
Τμήματος Σαγιάδας της Αστυνομικής Διεύθυνσης 

Θεσπρωτίας. 13 

Ίδρυση Εθελοντικού Πυρ/κού Κλιμακίου στηνπεριοχή 

Κοκκιναρά Πεντέλης. 14 

Ονομασία Κρατικού Αερολιμένα Χανίων. 15 


ΑΠΟΦΑΣΕΙ Σ 

Αριθ. 1040865/860/ΑΌ012 (1) 

Παράταση προθεσμιών υποβολής της ετήσιας δήλωσης 
φορολογίας εισοδήματος οικονομικού έτους 2000 για 
ορισμένους επιτηδευματίες και για μισθωτούς και συ¬ 
νταξιούχους, καθώς και της οριστικής δήλωσης 
Φ.Μ.Υ. έτους 1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 59 και 62 του Ν. 2238/1994 
που καθορίζουν τις προθεσμίες υποβολής της ετήσιας 
δήλωσης φορολογίας εισοδήματος των φυσικών προσώ¬ 
πων και της οριστικής δήλωσης Φ.Μ.Υ. 

2. Το γεγονός ότι έχει καθυστερήσει από τα ταχυδρομι¬ 
κά γραφεία λόγω των εκλογών της 9ης Απριλίου 2000 η 
επίδοση των εντύπων των δηλώσεων φορολογίας εισο¬ 
δήματος στους φορολογουμένους, αλλά και η χορήγηση 
από τους ασφαλιστικούς φορείς των οικείων βεβαιώσεων 
που οι υπόχρεοι πρέπει να συνυποβάλλουν με τις φορο¬ 
λογικές δηλώσεις τους. 

3. Το γεγονός ότι μεσολαβεί το Πάσχα και ότι θα μετα¬ 
κινηθούν για τον εορτασμό αυτού τόσο οι εφοριακοί όσο 
και οι φορολογούμενοι. 

4. Τη διάταξη της παραγράφου 5 του άρθρου 22 του Ν. 
2020/1992, με την οποία εξουσιοδοτείται ο Υπουργός Οι¬ 
κονομικών να παρατείνει με αποφάσεις του τις προθε¬ 
σμίες υποβολής των φορολογικών δηλώσεων. 

5. Ότι με την απόφαση αυτή δενπροκαλείται δαπάνη σε 
βάρος του κρατικού προϋπολογισμού, αποφασίζουμε: 

1. Παρατείνουμε μέχρι τις 12 Μαΐου 2000 τις προθε¬ 
σμίες υποβολής των δηλώσεων φορολογίας εισοδήμα¬ 
τος οικονομικού έτους 2000: 

α) Τωνφυσικώνπροσώπωνπου δηλώνουν και εισόδημα 
από συμμετοχή σε εταιρία ή κοινοπραξία ή κοινωνία που 
δεν τηρεί βιβλία ή τηρεί βιβλία πρώτης ή δεύτερης κατη¬ 
γορίας του Κ.Β.Σ., καθώς και εισόδημα από συμμετοχή σε 
εταιρία ή κοινοπραξία ή κοινωνία που τηρεί βιβλία τρίτης 
κατηγορίας του Κ.Β.Σ., ή αν αυτή έχει ως αντικείμενο ερ¬ 
γασιών την αντιπροσώπευση ή πρακτόρευση ασφαλιστι¬ 
κών εταιριών ή τη μεσιτεία ασφαλειών, καθώς καιτηνπρα- 
κτόρευση ή αντιπροσώπευση τραπεζών ή αν αυτή συμμε¬ 
τέχει σε εταιρία ή κοινοπραξία που τηρεί βιβλία τρίτης 

κατηγορίας του Κ.Β.Σ. και εφόσον η διαχειριστική περίο¬ 
δος αυτής έληξε μέσα στους μήνες Νοέμβριο ή Δεκέμ¬ 
βριο του 1999 και 

β) Των αντιπροσώπων, των πρακτόρων ασφαλιστικών 
εταιριών και των ασφαλειομεσιτών, των συγγραφέων για 
τα συγγραφικά τους δικαιώματα, των πρακτόρων και αντι¬ 
προσώπων τραπεζών, των μισθωτών των οποίων το σύνο¬ 
λο ή ένα τμήμα των αμοιβών τους υπολογίζονται σε πο¬ 
σοστό πάνω στα κέρδη των επιχειρήσεων, καθώς και των 
εφημεριδοπωλών, εφόσον ο προσδιορισμός του εισοδή¬ 
ματος αυτών των δικαιούχων εξαρτάται από επιχειρήσεις 
που τηρούν βιβλία Γ’ κατηγορίας του Κ.Β.Σ.,των οποίων η 
διαχειριστική περίοδος έληξε μέσα στους μήνες Νοέμ¬ 
βριο ή Δεκέμβριο του 1999, των οποίων το τελευταίο ψη¬ 
φίο του Α.Φ.Μ. τους λήγει στους αριθμούς 1 έως και 8, οι 
οποίες προθεσμίες λήγουν κανονικά, ανάλογα με το τε¬ 
λευταίο ψηφίο του Α.Φ.Μ. τους, στις 2, 3, 4, 5, 8, 9, 10 και 
11 Μάίου 2000. 

2. Παρατείνουμε μέχρι τις 17 Μάίου 2000 τις προθε¬ 
σμίες υποβολής των δηλώσεων φορολογίας εισοδήμα¬ 
τος οικονομικού έτους 2000 των φυσικών προσώπων που 
δηλώνουν και 

α) εισοδήματα από μισθωτές υπηρεσίες και 

β) εισοδήματα από αμοιβές ως αξιωματικοί ή ως κατώ¬ 
τερα πληρώματα εμπορικών πλοίων και των οποίων το τε¬ 
λευταίο ψηφίο του Α.Φ.Μ. τους λήγει στους αριθμούς 1 
έως και 5, οι οποίες προθεσμίες λήγουν κανονικά, ανάλο¬ 
γα με το τελευταίο ψηφίο του Α.Φ.Μ. τους, στις 3, 5, 9,11 
και 15 Μάίου 2000. 

3. Παρατείνουμε μέχρι τις 9 Ιουνίου 2000 τις προθε¬ 
σμίες υποβολής των δηλώσεων φορολογίας εισοδήμα¬ 
τος οικονομικού έτους 2000 των φυσικών προσώπων που 
δηλώνουν και 

α) εισοδήματα τα οποία έχουν προκύψει στην αλλοδα¬ 
πή και 

β) εισοδήματα, τα οποία έχουν προκύψει στην ημεδαπή 
και ο φορολογούμενος δεν κατοικεί ούτε διαμένει σε αυ¬ 
τή, οι οποίες λήγουν κανονικά, ανάλογα με το τελευταίο 
ψηφίο του Α.Φ.Μ. τους από 3 έως 31 Μάίου 2000. 

4. Παρατείνουμε μέχρι τις 27 Απριλίου 2000 την προθε¬ 
σμία υποβολής της οριστικής δήλωσης Φ.Μ.Υ. έτους 
1999, που έληξε στις 31 Μαρτίου 2000. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

Αριθ. 170802 (2) 

Καθορισμός της προθεσμίας για την υποβολή της αίτη¬ 
σης για λήψη αντισταθμίσεων σε εφαρμογή της Νέας 
Κοινής Αγροτικής Πολιτικής (ΑΟΕΝϋΑ 2000) και του 
Ολοκληρωμένου Συστήματος Διαχείρισης και Ελέγ¬ 
χου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/79 «περί οργάνω¬ 


σης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδας στις Ευρωπαϊκές 
Κοινότητες και ρυθμίσεως συναφών θεσμικών και οργα¬ 
νωτικών θεμάτων (ΦΕΚ 280Α)». 

β) Του άρθρου 1. παρ. 1,2 και 3 του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ 34Α) όπως η παρ. 1 
τροποποιήθηκε με τη διάταξη του άρθρου 6 παρ. 1 του Ν. 
1440/84 (ΦΕΚ 70Α) «Συμμετοχή της Ελλάδας στο κεφά¬ 
λαιο, στα αποθεματικά και στις προβλέψεις της Ευρωπαϊ¬ 
κής Τράπεζας Επενδύσεων, στο κεφάλαιο της Ευρωπαϊ¬ 
κής Κοινότητας άνθρακος και χάλυβος του Οργανισμού 
Εφοδιασμού ΕϋΒΑΤΟΜ» (ΦΕΚ 101 Α) και του άρθρου 65 
τουΝ. 1892/90 (ΦΕΚ 101 Α). 

γ) Του άρθρου 20. παρ. 3 και του άρθρου 29 Α του Ν. 
1558/85 «Κυβέρνηση και Κυβερνητικά Όργανα» (ΦΕΚ 
134Α), όπως αυτό προστέθηκε με το άρθρο 27 του Ν. 
2081/92 (ΦΕΚ 154Α) και αντικαταστάθηκε από το αρ.1 
παρ. 2 ατού Ν. 2469/97 (ΦΕΚΑ38). 

Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού. 

2. Τους: 

- Καν. ΕΟΚ 3508/92 «γιατην θέσπιση ενός ολοκληρωμέ¬ 
νου συστήματος διαχείρισης και ελέγχου σχετικά με ορι¬ 
σμένα καθεστώτα κοινοτικών ενισχύσεων» καθώς και των 
τροποποιήσεών του. 

- Καν (ΕΚ) 1251/1999 του Συμβουλίου «περί της θέσπι¬ 
σης καθεστώτος στήριξης των παραγωγών ορισμένων 
αροτραίων καλλιεργειών» καθώς και των σχετικών κανο¬ 
νισμών εφαρμογής του ανωτέρω και των τροποποιήσεών 
του. 

- Καν (ΕΚ) 1254/99 του Συμβουλίου περί της κοινής ορ¬ 
γάνωσης της αγοράς στον τομέα του βοείου κρέατος, 
αποφασίζουμε: 

Από την εμπορική περίοδο 2000-2001 καθορίζεται ως 
προθεσμία υποβολής των αιτήσεων ενισχύσεων για τους 
τομείς «εκτάσεις» - «ζώα - θηλάζουσες αγελάδες - ταύροι 
και δαμαλίδες Α’ περιόδου» η 30η Απριλίου του έτους συ¬ 
γκομιδής των αροτραίων καλλιεργειών. 

Οι αιτήσεις για τους ταύρους και δαμαλίδες - τομέας 
«ζώα» υποβάλλονται: 

- Για τη Β'περίοδο από 15.7 έως 31.7. 

- Για τη Γ περίοδο από 15.10 έως και 31.10. 

- Για τη ν Δ' περίοδο από 15.12 έως και 31.12. 

Αιτήσεις που υποβάλλονται εντός 25 ημερολογιακών 

ημερών από τις ημερομηνίες αυτές υπόκεινται σε κυρώ¬ 
σεις σύμφωνα με τον Καν. 3887/92. 

Σε περίπτωση καθυστέρησης μεγαλύτερης των 25 ημε¬ 
ρών δεν χορηγείται καμία αντιστάθμιση. Κατ’ εξαίρεση 
μόνο για την εμπορική περίοδο 2000 - 2001 καθορίζεται 
ως προθεσμία υποβολής των αιτήσεων για τους τομείς 
«εκτάσεις - ζώα», η 15η Μάίου 2000. 

Η αριθμ. 192197/15.12.98 απόφαση καταργείται. 

Η παρούσα απόφαση ισχύει από 1 Ιανουάριου 2000. 

Η απόφαση να δημοσιευτεί στην εφημερίδα της Κυβερ¬ 
νήσεως. 

Αθήνα, 26 Απριλίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ Γ.ΑΝΩΜΕΡΙΤΗΣ 

Αριθ. 274005 (3) 

Εξαίρεση υποχρεωτικής προσκόμισης για χονδρική πώ¬ 
ληση στις Ιχθυόσκαλες. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη : 

1. Το Ν. 1558/85 (ΦΕΚ 137-Α’) «Κυβέρνηση και Κυβερ¬ 
νητικά Όργανα» όπως συμπληρώθηκε με το Ν. 2081/92 
(ΦΕΚ154-Α), 

2. Το Π.Δ. 402/88 «Οργανισμός Υπουργείου Γεωργίας», 
όπως τροποποιήθηκε και ισχύει. 

3. Το άρθρο 14του Καν. (ΕΟΚ) 2847/93του Συμβουλίου 
για τη θέσπιση συστήματος ελέγχου της Κοινής Αλιευτι¬ 
κής Πολιτικής. 

4. Το άρθρο 50, παράγ. 2του Ν. 2538/97 (ΦΕΚ242-Α)το 
οποίο αναφέρεται στην υποχρεωτική προσκόμιση αλιευ¬ 
μάτων στις Ιχθυόσκαλες ή ιχθυαγορές της Χώρας, καθώς 
και των εξαιρέσεων όπως αυτές μπορούν να καθορίζονται 
μετά από Απόφαση του ΥΠ.ΓΕ. 

δ.Τηναριθμ. 267359/8.5.98 Απόφαση Υπ. Γεωργίας «χον¬ 
δρική πώληση αλιευμάτων στην ιχθυόσκαλα του Νομού». 

6. Το γεγονός ότι από την παρούσα Απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Τα αλιεύματα με τη γενική επωνυμία «οστρακοειδή» 
εξαιρούνται των υποχρεώσεων που απορρέουν από το άρ¬ 
θρο 50 παρ. 2 του Ν. 2538/97 καθώς και από τις παρ. 1,2,3 
της αριθμ. 267359/8.5.98 Κανονιστικής Απόφασης και συ¬ 
νεπώς δεν είναι υποχρεωτική η διακίνησή τους μέσω των 
Ιχθυοσκαλών ούτε επιβάλλεται η καταβολή των αντίστοι¬ 
χων τελών, αν δεν γίνει χρήση των εγκαταστάσεων αυτών. 

2. Η ισχύς της παρούσας ισχύει από τη δημοσίευσή της 
στην Εφημερίδα της Κυβερνήσεως. 

3. Η παρούσα να δημοσιευθεί στην εφημερίδα της Κυ¬ 
βερνήσεως. 

Αθήνα, 21 Απριλίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

(4) 

Δημοσίευση άσκησης επαγγέλματος Κοινωνικού 
Λειτουργού. 

Ο ΝΟΜΑΡΧΗΣ ΑΡΤΑΣ 

Μετην 3280/25.4.00 απόφαση του Νομάρχη Άρτας ΔΥΠ 
έχει χορηγηθεί στον Χρήστο Κατσούλα του Αλεξάνδρου 
άδεια ασκήσεως επαγγέλματος Κοινωνικού Λειτουργού. 

Άρτα, 25 Απριλίου 2000 

Με εντολή Νομάρχη 
Ο Διευθυντής 

I. ΑΝΔΡΕΑΔΗΣ 

Αριθ. 56128 (5) 

Συγκρότησης Νομοπαρασκευαστικής Επιτροπής για το 
ενιαίο νόμισμα/ ΕΥΡΩ). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Την παρ.6 του άρθρου 5 του Ν.2408/1996. 


β) Την ανάγκη κατάρτισης σχεδίου νόμου για μετατρο¬ 
πή των ποσών που προβλέπονται σε υφιστάμενες διατά¬ 
ξεις ή άλλες κανονιστικές πράξεις, αρμοδιότητος Υπουρ¬ 
γείου Δικαιοσύνης, από δραχμές σε ΕΥΡΩ. 

γ) Την αριθμ.26383/2.4.1999 απόφασή μας 

δ) Την αριθμ. 11384/217/98 εγκύκλιο του Υπουργείου 
Εθνικής Οικονομίας σχετικά με την σύσταση κατά Υπουρ¬ 
γείο Ομάδων Εργασίας για την προσαρμογή της Δημό¬ 
σιας Διοίκησης και των λοιπών φορέων της Οικονομίας 
στο ενιαίο νόμισμα. 

ε) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΧΔΙΚ, το ύψος της οποίας θα ανέλθει στο ποσό των 
200.000 δραχμών, αποφασίζουμε: 

Συγκροτούμε ειδική Νομοπαρασκευαστική Επιτροπή η 
οποία θα καταρτίσει σχέδιο νόμου, σε όσες περιπτώσεις 
κριθεί αναγκαία η ειδική νομοθετική ρύθμιση, για την με¬ 
τατροπή σε ΕΥΡΩ των ποσών σε δραχμές που προβλέπο- 
νται σε ορισμένες διατάξεις ή άλλες κανονιστικές πράξεις 
αρμοδιότητος Υπουργείου Δικαιοσύνης. 

Η ανωτέρω επιτροπή θα επεξεργαστεί και θα αξιολογή¬ 
σει το έργο των Ομάδων Εργασίας που συγκροτήθηκαν 
με την αριθμ. 26383/2.4.1999 απόφασή μας. 

Η Νομοπαρασκευαστική Επιτροπή αποτελείται από 
τους: 

1. Γεώργιο - Σπυρίδωνα Καλλιμόπουλο, Καθηγητή Αστι¬ 
κού Δικαίου Νομικής Σχολής Πανεπιστημίου Αθηνών, ως 
Πρόεδρο. 

2. Ανδρέα Ποταμιάνο, Πρόεδρο Πρωτοδικών και 

3. ΔημήτριοΤσακανίκα, Εισηγητή του Ελεγκτικού Συνε¬ 
δρίου ως μέλη. 

Χρέη Γραμματέως θα ασκεί η Αθηνά Φωκά, ασκούμενη 
Δικηγόρος. 

Η ανωτέρω Νομοπαρασκευαστική Επιτροπή θα επικου- 
ρείται από τους Προέδρους των Ομάδων που είχαν συ¬ 
γκροτηθεί με την αριθμ.26383/2.4.1999 απόφασή μας, 
όποτε τούτο κρίνεται αναγκαίο για την παροχή διευκρινί¬ 
σεων ή επί πλέον πληροφοριών και οφείλει να περατώσει 
το έργο της μέχρι την 31.5.2000 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2000 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 

Αριθ. ΥΠΠΟ/ΑΡΧ/Β1/Φ32/ΚΗΡ/10518/266 (6) 

Χαρακτηρισμός γέφυρας στην κοιν. Μοσχολούρι, Δήμου 
Σοφάδων Ν. Καρδίτσας, ως ιστορικού διατηρητέου 
μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠ ΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντολή 
Υπουργού» στους Γ. Γραμματέα, Ειδ. Γραμματέα, Προϊ¬ 
στάμενους Δ/νσεων, Τμημάτων και Γραφείωντου ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την Γνωμοδότηση του Τοπικού Συμβουλίου Μνημεί¬ 
ων Θεσσαλίας όπως αυτή διατυπώθηκε μετην αριθμ. 94/ 
2.2.2000 Συνεδρία του, αποφασίζουμε: 

Χαρακτηρίζουμε την γέφυρα που βρίσκεται στην κοινό¬ 
τητα Μοσχολούρι, Δήμου Σοφάδων, Ν. Καρδίτσας, ως 
ιστορικό διατηρητέο μνημείο με περιβάλλοντα χώρο 
ΙΟΟμ. γύρω της. 

Πρόκειται για τρίτοξο γεφύρι, συνολικού μήκους 60 μ., 
στην βορειοανατολική πλευρά του Μοσχολουρ ίου στον 
ποταμό Σοφαδίτη (αρχαίος Ονόχωνος), με ελαφρώς οξυ¬ 
κόρυφα ανοίγματα, και με δύο ανακουφιστικά ανοίγματα 
στα μεσόβαθρα ίδιας μορφής. 

Τα μεσόβαθρα προστατεύονται, ως προς το εμπρόσθιο 
μέρος από πρόβολο τριγωνικής μορφής με τρεις βαθμί¬ 
δες και το οπίσθιο από πεντάπλευρο πρόβολο. Τα διαζώ¬ 
ματα είναι κατασκευασμένα από πωρόλιθο. Τα υπόλοιπα 
τμήματα από ασβεστόλιθο σε οριζόντιους δόμους. Πρό¬ 
κειται για σημαντικό μνημείο της περιοχής με πυρήνα κα¬ 
τασκευής του τα βυζαντινά χρόνια και ανακαινίσεις του 
κυρίως στην περίοδο της Τουρκοκρατίας. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Απριλίου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

Αριθ. ΥΠ ΠΟ/ΑΡΧ/Β1 /Φ30/κηρ/9825/249 (7) 

Χαρακτηρισμός καθολικού I. Μονής Κοίμησης Θεοτόκου 
κοιν. Χρυσοκελαριάς, Δήμου Κορώνης, επ. Πυλίας, Ν. 
Μεσσηνίας ως μνημείου χρήζοντος ειδικής κρατικής 
προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠ ΠΟ/ΓΝΘΣ/49095/30.10.1991 (ΦΕΚ987/Β/ 
28.11.91 και ΦΕΚ17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Τααρ. 1 καιδτου Ν. 1469/50 

4) Την Γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος όπως αυτή διατυπώθηκε με την 
αριθμ. 1/25.1.2000 Συνεδρία του, αποφασίζουμε: 

Χαρακτηρίζουμε το καθολικό της I. Μονής Κοιμήσεως 
Θεοτόκου κοιν. Χρυσοκελαριάς, Δήμου Κορώνης, επ. Πυ¬ 
λίας, Ν. Μεσσηνίας ως μνημείου χρήζον ειδικής κρατικής 
προστασίας. 

Πρόκειται για ναό μεγάλων σχετικά διαστάσεων, με δίρ- 
ριχτη στέγη και ημικυλινδρική αψίδα Ιερού. Μαρμάρινο 
μέλος με έξεργο σταυρό βρίσκεται προεξέχον πάνω από 
το παράθυρο του Ιερού. 

Στη νότια όψη ανοίγονται τρία παράθυρα, ένα ορθογώ¬ 
νιο και δύο τοξωτά. 

Στη βάση της τοξωτής κόγχης των δύο παραθύρων εί¬ 
ναι ενσωματωμένο μαρμάρινο επιστύλιο με επιγραφή 
1864 ηουλίου ΙΟπθζ. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Απριλίου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

Αριθ. ΥΠΠΟ/ΑΡΧ/Β1/Φ32/10519/265 (8) 

Χαρακτηρισμός Ιερού Ναού Αγίου Αθανασίου, κοιν. Κέ¬ 
δρου, Ν. Καρδίτσας, ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψη: 

1) Την Υ.Α. ΥΠΠΟ/ΓΝΘΣ/49095/30.10.1991 (ΦΕΚ987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ 

2) Το άρθρο 52του Κ.Ν. 5351/32 «Περί Αρχαιοτήτων». 

3) Την Γνωμοδότηση του Τοπικού Συμβουλίου Μνημεί¬ 
ων Θεσσαλίας όπως αυτή διατυπώθηκε με την αριθμ. 
94/2.2.2000 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Αθανασίου, κοινό¬ 
τητας Κέδρου, Ν. Καρδίτσας ως ιστορικό διατηρητέο 
μνημείο με περιβάλλοντα χώρο 150 γύρω του. 

Πρόκειται για μεγάλη τρίκλιτη βασιλική με ισόπλατη 
νάρθηκα στη δυτική πλευρά. 

Στην ανατολική πλευρά φέρει απλή ημικυκλική κόγχη 
στην εξωτερική πλευρά της οποία ανοίγονται επτά τυφλά 
αψιδώματα. 

Σε λιθανάγλυφη πλάκα η οποία έχει εντοιχισθεί στην 
ανατολική πλευρά πάνω από την κόγχη αναγράφεται το 
έτος ανέγερσης του ναού 1777. 

Ο ναός ανήκει σταλίγα μνημεία του τέλουςτου 18ου αρ¬ 
χών 19ου αιώνα της ΝΔ περιοχής του Ν. Καρδίτσας. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Απριλίου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

Αριθ. ΥΠ ΠΟ/ΚΑΤΕΧΝ/Δ/21474 (9) 

Προσθήκη τμήματος ωδικής, στην Μουσική Σχολή «ΙΛΑ- 
ΡΙΩΝ ΘΕΣ/ΚΗΣ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 

ιδρυμάτων, ως και το από 11.11.57 Β.Δ «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠΠΟ/ΚΑΤΕΧΝ/Δ/9663/ 1.3. 
2000 «χορήγηση άδειας ίδρυσης και λειτουργίας Μουσι¬ 
κής Σχολής, στον Δημήτριο Χατζημπάλογλου» (ΦΕΚ 384/ 
Β/24.3.2000). 

6. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής» Με Εντολή Υπουργού» στους Γεν. Γραμμα- 
τείς, Γ εν. Δ/ντές και Προϊσταμένους των Δ/νσεων Τ μημά- 
των και Γραφείων της Κ.Υ. του ΥΠΠΟ (ΦΕΚ 987/τΒ/ 
28.11.1991). 

7. Το από 17.12.99 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχιακής Αυτοδιοίκησης. 

8. Την από 19.4.2000 αίτηση, με τα συνημμένα δικαιο- 
λογητικά, αποφασίζουμε: 

Συμπληρώνουμε την αριθμ. ΥΠΠΟ/ΚΑΤΕΧΝ/Δ/9663/ 
1.3.2000 «χορήγηση άδειας ίδρυσης και λειτουργίας 
Μουσικής Σχολής, στον Δημήτριο Χατζημπάλογλου» 
(ΦΕΚ 384/Β/19.10.95), και εγκρίνουμε τη λειτουργία τμή¬ 
ματος ωδικής, στην Μουσική Σχολή «ΙΛΑΡΙΩΝ ΘΕΣ/ΚΗΣ» 
από το σχολ. έτος 2000-2001. 

Στην αίθουσα ομαδικής διδασκαλίας, δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού Προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 24 Απριλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/18219 (10) 

Έγκριση μεταστέγασηςτου Ωδείου «ΣΑΜΑΡΑΣ» 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ/γμα 941/77 «Περί Οργανισμού του Υπουργεί¬ 
ου Πολιτισμού» 

3. Το ΒΔ/γμα 16/66 «Περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/κης» 

5. Την απόφαση αριθ. 43640/7.1.96 «χορήγηση άδειας 
ίδρυσης και λειτουργίας Ωδείου στον Σαμαρά Καμπάνη», 
(ΦΕΚ 23/Β/96). 

6. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με Εντολή Υπουργού», στους Γ εν. Γ ραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 987/Β/28.11.91). 

7. Το από 3.4.2000 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχιακής Αυτοδιοίκησης 
Θεσσαλονίκης. 

8. Την από 16.11.99 αίτηση με τα συνημμένα δικαιολο- 
γητικά, αποφασίζουμε: 

Εγκρίνουμε τη μεταστέγαση του Ωδείου «ΣΑΜΑΡΑΣ», 


στον Ιο όροφο κτιρίου, επί της οδού Δ. Στεφάνου 2 και 
Παπαναστασίου γωνία, στην Χαριλάου Θεσσαλονίκης, 
κατόπιν αιτήσεωςτου ιδρυτού του ανωτέρω Ωδείου. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Απριλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/17767 (11) 

Έγκριση μεταβίβασης της άδειας ίδρυσης και λειτουρ¬ 
γίας του «Δημοτικού Ωδείου Μουδανιών» 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού». 

3. Το Β.Δ 16/1966 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΚΑΤΕΧΝ/Δ/46315/2669/18.9.84 
«Χορήγηση άδειας λειτουργίας στο Δημοτικό Ωδείο Ν. 
Μουδανιών» (ΦΕΚ688/Β/26.9.84). 

6. Την απόφαση αριθμ. ΥΠΠΟ/ΓΝΟΣ/ 49095/30.10.1991 
Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στους Γεν. Γραμμα¬ 
τείς, Γεν. Διευθυντές και Προϊσταμένους των Διευθύνσε¬ 
ων Τμημάτων και Γραφείων της Κ.Υ. του ΥΠΠΟ (ΦΕΚ 
987/τΒ/28.11.1991). 

7. Την από 22.3.2000 αίτηση, με τα συνημμένα δικαιο- 
λογητικά, αποφασίζουμε: 

Εγκρίνουμε την μεταβίβαση της άδειας ίδρυσης και λει¬ 
τουργίας του Δημοτικού Ωδείου Μουδανιών, στο Νομικό 
πρόσωπο με τίτλο «Πολιτιστικός Οργανισμός Δήμου 
Μουδανιών» επειδή έχει τα νόμιμα προσόντα. 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Απριλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/17530 (12) 

Χορήγηση άδειας ίδρυσης και λειτουργίας Ωδείου στον 

Δημήτριο Βουρκουτιώτη 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τοάρθρο29του Ν. 1158/81 «περί οργανώσεως και δι- 
οικήσεως Σχολών Ανωτέρας καλλιτεχνικής Εκπ/σεως». 

6. Την απόφαση αριθμ. ΥΠΠΟ/ΓΝΟΣ/33992/31.8.87 
«προϋποθέσεις λειτουργίας τμήματος κλασσικής κιθά¬ 
ρας» (ΦΕΚ500/τΒ/1987). 

7. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με Εντολή Υπουργού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 987/Β/28.11.91). 

8. Το από 12.4.2000 πρακτικό αυτοψίας, της Επιτροπής 
ελέγχου κτιριακών εγκαταστάσεων μουσικών εκπαιδευ¬ 
τηρίων. 

9. Την από 5.4.2000 αίτηση του Δημητρίου Βουρκου- 
τιώτη μετά συνημμένα δικαιολογητικά, αποφασίζουμε: 

1. Χορηγούμε στον Δημήτριο Βουρκουτιώτη άδεια 
ίδρυσης και λειτουργίας Ωδείου, που θα στεγαστεί στο 
κτίριο επί της οδού Γεωργίου Πίνη αρ. 59 στο Μαρκόπου- 
λο και θα έχει επωνυμία «Μεσογειακό Ωδείο Δ. Βουρκου¬ 
τιώτη» 

2. Το Ωδείο θα λειτουργήσει τις εξής Σχολές και Τμήμα- 
τα: 

Α. Σχολή Ανωτέρων Θεωρητικών Μαθημάτων και Συν- 
θέσεως με τμήματα 

1. Ωδικής, 

2. Αρμονίας, 

3. Ενοργάνωσης, 

4. Αντίστιξης, 

5. Φυγής 

6. Σύνθεσης 

Β. Σχολή Ενοργάνου Μουσικής, με τμήματα: 

1. Πληκτών, 

2. Εγχόρδων, 

3. Πνευστών, 

4. Κλασικής κιθάρας 

Γ. Σχολή Μονωδίας, με τμήμα Μονωδίας 

Δ. Σχολή Βυζαντινής Μουσικής 

3. Η άδεια ίδρυσης και λειτουργίας Μουσικής Σχολής 
που χορηγήθηκε με την αριθ. ΥΠΠΟ/ΚΑΤΕΧΝ/Δ/413/ 
8899/21.2.1991 απόφασή μας «Χορήγηση άδειας ίδρυ¬ 
σης και λειτουργίας Μουσικής Σχολής στον Δημήτριο 
Βουρκουτιώτη» (ΦΕΚ 137/τΒ/8.3.1991) ανακαλείται από 
το σχολικό έτος 2000 - 2001 

4. Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δέκα πέντε (15) σπουδαστών. 

5. Η άδεια ισχύει από το σχολικό έτος 2000 - 2001. 

Από τις διατάξεις της απόφασης αυτής δενπροκαλείται 

δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Απριλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. 7001/2/474-ιη' (13) 

Καθορισμός τοπικής αρμοδιότητας του Αστυνομικού 
Τμήματος Σαγιάδας της Αστυνομικής Διεύθυνσης Θε¬ 
σπρωτίας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του ν. 
1481/1984 «Οργανισμός Υπουργείου Δημόσιας Τάξης» 
(Α'-152), όπως το τελευταίο άρθρο αντικαταστάθηκε με 
το άρθρο 1 παρ. 1 του ν. 1590/1986 (Α'-49). 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 του ν. 2081/1992 (Α'-154) και 
τροποποιήθηκε με το άρθρο 1 παρ. 2 εδάφ. α' του ν. 
2469/1997 (Α'-38). 

3. Τις διατάξεις του άρθρου 1 Κεφάλαιο Β' παρ. 25 και 
27 της 7004/3/26-ιγ' από 10.3.1999 απόφασης Υπουργού 
Δημόσιας Τάξης «Μεταβίβαση αρμοδιοτήτων στο Γενικό 
Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουρ¬ 
γείου Δημόσιας Τάξης» (Β-218). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1. 

Τοπική αρμοδιότητα. 

Η τοπική αρμοδιότητα του Αστυνομικού Τμήματος Σα- 
γιάδας της Αστυνομικής Διεύθυνσης Θεσπρωτίας, ταυτί¬ 
ζεται με την περιφέρεια του δήμου Σαγιάδας, περιοριζό- 
μενης, αντιστοίχως, εκείνης της Υποδιεύθυνσης Ασφά¬ 
λειας, του Αστυνομικού Τμήματος, του Τμήματος Δίωξης 
Ναρκωτικών και του Τμήματος Τροχαίας Ηγουμενίτσας, 
της ίδιας Αστυνομικής Διεύθυνσης. 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2000 
Ο Αρχηγός 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 

Αριθ. 19268Φ.101.4 (14) 

«Ίδρυση Εθελοντικού Πυρ/κού Κλιμακίου στην περιοχή 
Κοκκιναρά Πεντέλης» 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη: 

α) Τις διατάξεις: 

(1) Των άρθρων 2 και 11 του Ν. 1951/1991 «Καθιέρωση 
του θεσμού του Εθελοντή Πυροσβέστη και άλλες διατά¬ 
ξεις» (Α 84), 

(2) Των άρθρων 1, 11 και 12 του Π.Δ 32/1992 «Κανονι¬ 
σμός Οργάνωσης και Λειτουργίας Εθελοντικών Πυρο¬ 
σβεστικών Σταθμών και Κλιμακίων (Α 15). 

β) Το υπ’ αριθ. 58 έγγραφο του Συνδέσμου Δήμων και 

Κοινοτήτων Προστασίας και Ανάπλασης του Περιβάλλο¬ 
ντος της περιοχής του Πεντελικού Αττικής (ΣΠΑΠ). 

γ) Την υπ’ αριθ. 44/1999 Απόφαση του παραπάνω Συν¬ 
δέσμου για έγκριση δημιουργίας Εθελοντικού Πυρ/κού 
Κλιμακίου στην περιοχή Κοκκιναρά Πεντέλης. 

δ) Την υπ’ αριθ. 63/2000 Απόφαση του Δήμου Κηφισιάς 
για ίδρυση Εθελοντικού Πυρ/κού Κλιμακίου. 

ε) Τις υπ’ αριθ. 1168 Φ. 101.4/3.4.2000 και 8012 Φ. 
101.4/6.4.2000 αναφορές του 4ου Π.Σ. Αθηνών και 
Δ.Π.Υ. Αθηνών καθώς επίσης και την υπ’ αριθ. 1058 Φ. 
701.2/14.4.2000 αναφοράτης Π.Δ.Π.Υ. Αττικής σχετικά 
με την εξασφάλιση των προϋποθέσεων για ίδρυση Εθε¬ 
λοντικού Πυρ/κού Κλιμακίου στην περιοχή Κοκκιναρά 
Πεντέλης του Δήμου Κηφισιάς στο πρώην «Λατομείο 
Μαλτέζου». 

στ) Το γεγονός ότι από την ίδρυση του Εθελοντικού 
Πυρ/κού Κλιμακίου δεν προκαλείται δαπάνη σε βάρος 
του προϋπολογισμού του Πυρ/κού Σώματος/Υ.Δ.Τ. Απο¬ 
φασίζουμε: 

2. Ιδρύουμε Εθελοντικό Πυρ/κό Κλιμάκιο στην περιοχή 
Κοκκιναρά Πεντέλης του Δήμου Κηφισιάς. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2000 
Ο Αρχηγός 

Αντιστράτηγος ΑΝΔΡΕΑΣ ΓΚΕΚΑΣ 


Αριθ. ΥΠΑ/Δ3/Α/18548/3095 (15) 

Ονομασία Κρατικού Αερολιμένα Χανίων 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις του Ν .Δ 714/70 «Περί ιδρύσεως ΔΕΜ και 
Οργανώσεως ΥΠΑ», όπως τροποποιήθηκε με τον Ν. 
1340/83. 

β) Τ ις διατάξεις του Π .Δ 56/1.2.89 «Περί Οργανισμού ΥΠΑ». 

γ) Τις διατάξεις του Β.Δ 170/69 (ΦΕΚ 50Α) και 61/72 
(ΦΕΚ 19Α). 

δ) Τις διατάξεις του άρθρου 29Α του Ν. 1558/85 «Κυ¬ 
βέρνηση και κυβερνητικά όργανα», όπως αυτό προστέ¬ 
θηκε με το άρθρο 27 του Ν. 2081/92 και αντικαταστάθηκε 
απάτην Παρ. 2ατου αρθ. 1 του Ν. 2469/97. 

ε) Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Ονομάζουμε τον Κρατικό Αερολιμένα Χανίων: Κρατι¬ 
κό Αερολιμένα Χανίων «I. Δασκαλογιάννης». 

2. Η Υπηρεσία Ελέγχου Περιοχής (ΥΕΠ) να μεριμνήσει 
για σχετική δημοσίευση στις αεροναυτικές εκδόσεις. 

3. Η παρούσα να δημοσιευτεί στην Εφημερίδα της Κυ¬ 
βερνήσεως. 

Αθήνα, 19 Απριλίου 2000 

Ο ΥΠΟΥΡΓΟΣ 

ΧΡΗΣΤΟΣ ΒΕΡΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
θ-ΙΤΙΗίΙ: \Λ/θβΓΠ35ίθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































